**Lp Signe Viimsalu**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 06.06.2023 | nr | 2-23-5834 |

**Ettepanek**

Harju Maakohtu menetluses on tsiviilasi nr 2-23-5834, Brainbase OÜ (registrikood 14601476) avaldus pankroti väljakuulutamiseks. 20.04.2023 määrusega nimetas kohus võlgniku ajutiseks halduriks Martin Krupi (Krupp). Ajutise halduri aruande kohaselt puudub võlgnikul likviidne vara. Võlgniku vara koosneb peamiselt võimalikest tagasivõitmise nõuetest ja võimalikest nõuetest kolmandate isikute vastu ning nende nõuete rahuldamine on vähetõenäoline. Ajutine haldur on selgitanud, et võlgniku teadaolevad kohustused moodustavad vähemalt 120 111,75 eurot, koos tegevuskulude sihtfinantseerimisest tuleneva kohustusega 394 929,76 eurot.

Võlgnik esitas 22.05.2023 ajutise halduri aruandele vastuväite, mille kohaselt ei nõustu, et aruandes võlgniku kohustusena välja toodud kohustusega 274 818,01 eurot Tera Ventures II usaldusfondi ees. Tera Ventures II näol oli tegemist omakapitali investoriga (ingl *equity investor*), kes investeeris teadmisega, et seda summat ta tagasi ei saa ja ka ei nõua. Seega võlgnikul pole Tera Ventures II ees kohustust tasuda 274 818,01 eurot. Tera Ventures II oli investeeringu tegemise ajal võlgniku majanduslikust seisundist teadlik. Seega pole Tera Ventures II näol tegemist võlausaldajaga. Eeltoodust tulenevalt jääb võlgnik seisukohale, et kohustuse summa on 120 111,75 eurot.

Kohus teatas 24.05.2023 väljaandes Ametlikud Teadaanded võimalusest maksta pankrotimenetluse kulude katteks deposiidina 3000 eurot. Võlgnik ega võlausaldaja seda võimalust ei kasutanud. Seega esineb alus menetluse lõpetamiseks raugemise tõttu pankrotiseaduse (PankrS) § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus **hiljemalt 06.07.2023** e-posti aadressil hmktallinn.menetlus@kohus.ee, märkides ära ka käesoleva tsiviilasja number 2-23-5834.

Lugupidamisega

*/digitaalselt allkirjastatud/*

Anu Vismann

Kohtunik